**დიდი ხელებს**

ჩემთვის ნაზთა მშვენიერთა...

დიდ ხელებს,

ჩემი ცხოვრების მგზავრებს,

განა ქალურთა, მათ თითქოს ძმურთა,

ოდეს ცახცახით მიიტან გულთან,

ან იფიცები, ან იწყებ სიცილს -

ხან განსაცდელის ჟამს გამომიწვდი,

დიდ ხელებს,

ჩემი ცხოვრების მგზავრებს,

ვუმზერ, ვადარებ...

მაგრამ არ ვიცი,

ხან ცად აწვდილნი, ვით კიპარისნი,

ხან შენს გულ-მკერდზე მხატველნი ჯვრისა,

მსასოებელნი არიან რისა!

იქნებ ფარული კაეშნით სავსე

სიტურფის გამჩენს შესთხოვ სინაზეს?

მაგ ხელებს იცი რას დავავალებ?

- სხვათა სინაზე ნუ ავალალებთ!

იქნებ არ გრძნობენ, რაოდენ ნაზი

გულის მფარველნი არიან, ოდეს

აცახცახებულთ და მოალერსეთ

ფიცის დროს წრფელად დაიწყობ მკერდზე!

1946 წ.

თბილისი.